Diari Oficial de la Generalitat Valenciana


Sumari del DOGV 9504, del 03-01-2023 (2022/12715)

CORRECCIÓ d'errades de la Resolució de 21 de desembre de 2022, de la directora general de Recursos Humans, per la qual es convoca el procés excepcional d'estabilització pel sistema de concurs de mèrits per a cobrir llocs funcionarials previstos en l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9504

Data del DOGV
:   03-01-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12109


Data del document
:   27-12-2022

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública
    * concurs administratiu
    * concurs administratiu

CORRECCIÓ d'errades de la Resolució de 21 de desembre de 2022, de la directora general de Recursos Humans, per la qual es convoca el procés excepcional d'estabilització pel sistema de concurs de mèrits per a cobrir llocs funcionarials previstos en l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022. [2022/12919]  
  
  
Advertits errors en el barem de mèrits inclòs en l'annex II de la Resolució de 21 de desembre de 2022, de la directora general de Recursos Humans, per la qual es convoca el procés excepcional d'estabilització pel sistema de concurs de mèrits per a cobrir llocs funcionarials previstos en l'annex I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria; s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 (DOGV 9496, 23.12.2022), d'acord amb el que es disposa en l'article 109.2 de la Llei 39/2015, d'1 d'octubre, del procediment administratiu comú de les administracions públiques, que estableix que les administracions públiques podran rectificar en qualsevol moment, d'ofici o a instàncies dels interessats, els errors materials, de fet, o aritmètics existents en els seus actes, es procedeix a la seua esmena, i queda redactat de la següent manera:  
  
  
  
ANNEX II  
BAREM DE MÈRITS DEL CONCURS DA 6 i 8 LLEI 20/2021  
(Acord de 5 d'agost de 2022, del Consell pel qual es ratifica l'acord de la Mesa Sectorial de Funció Pública, per al desenvolupament de l'oferta d'ocupació pública per a la reducció de la temporalitat en l'ocupació pública (DOGV 19.08.2022))  
  
a) Experiència (70 punts màxim):  
a.1) Experiència en llocs de treball de naturalesa funcionarial en l'Administració de la Generalitat les competències en matèria de la qual de personal s'exercisquen per la Direcció General de Recursos Humans, de la Conselleria de Sanitat Universal i Salut Pública, que siguen d'igual grup/subgrup de titulació i amb funcions corresponents als del cos, escala funcionarial convocada: 0,32 punts per mes treballat.  
Els mesos complets treballats en centres sanitaris públics gestionats directament per la conselleria amb competències en matèria de sanitat, durant els períodes del 14.03.2020 a 20.06.2020 i del 25.10.2020 al 08.05.2021: 0,64 punts per mes treballat.  
a.2) Experiència en llocs de treball de l'Administració de la Generalitat les competències en matèria de la qual de personal s'exercisquen per la Direcció General de Recursos Humans, de la Conselleria de Sanitat Universal i Salut Pública que siguen diferents als previstos en l'apartat a.1): 0,11 punts per mes treballat.  
a.3) Experiència en llocs de treball de naturalesa funcionarial en altres administracions públiques que siguen d'igual grup/subgrup de titulació i amb funcions corresponents als del cos, escala funcionarial convocada: 0,08 punts per mes treballat.  
b) Altres mèrits (30 punts màxim):  
b.1) Exàmens aprovats en processos selectius de l'Administració de la Generalitat del mateix cos, escala o agrupació professional funcionarial que el convocat, convocats en els 10 anys anteriors a la convocatòria o en els processos selectius de les tres últimes convocatòries quan no hi haguera hagut almenys tres processos selectius d'aqueixa categoria en els últims 10 anys: 4 punts per examen fins a màxim de 12 punts.  
b.2) Tindre titulacions acadèmiques oficials iguals o superiors a l'exigida en la convocatòria: 4 punts per cada titulació fins a un màxim de 8 punts.  
b.3) Coneixement del valencià: fins a un màxim de 15 punts. El coneixement del valencià es valorarà fins a un màxim de 15 punts, prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià, conformement amb la següent escala:  
- Coneixement oral o A2: 3 punts.  
- Grau elemental o B1: 6 punts.  
- Nivell B2: 9 punts.  
- Grau mitjà o C1: 12 punts.  
- Grau superior o C2: 15 punts.  
La valoració del coneixement del valencià s'efectuarà puntuant exclusivament el nivell més alt obtingut.  
b.4) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, cosa que s'acreditarà documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'Educació.  
El coneixement de l'idioma comunitari es valorarà fins a un màxim de 2 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement a l'escala que es detalla en la taula adjunta:  
b.5) Formació: fins a un màxim de 10 punts pels cursos de formació rebuts o impartits, en el marc de l'Acord de Formació per a l'ocupació o dels Plans per a la Formació Contínua del Personal de les Administracions Públiques:  
- De 100 o més hores: 5 punts.  
- De 50 o més hores: 2,50 punts.  
- De 25 o més hores: 1,25 punts.  
- De 15 o més hores: 0,75 punts.  
La resta de la resolució roman invariable en tots els seus termes.  
  
València, 27 de desembre de 2022.- La directora general de Recursos Humans: Carmen López Delgado.